Visit Site
Recommended byColombia
భారత టీ20 జట్టు: విరాట్ కోహ్లి (కెప్టెన్), రోహిత్ శర్మ (వైస్ కెప్టెన్), కేఎల్ రాహుల్, శిఖర్ ధావన్, శ్రేయాస్ అయ్యర్, మనీశ్ పాండే, రిషబ్ పంత్ (వికెట్ కీపర్), హార్దిక్ పాండ్య, రవీంద్ర జడేజా, కృనాల్‌ పాండ్య, వాషింగ్టన్ సుందర్, రాహుల్ చాహర్, ఖలీల్ అహ్మద్, దీపక్ చాహర్, నవదీప్ షైనీ
ఓపెనర్ రోహిత్ శర్మ తన స్థానాన్ని ఖాయం చేసుకోగా.. మరో ఓపెనర్‌గా శిఖర్ ధావన్ లేదా కేఎల్ రాహుల్‌లో ఎవరికి అవకాశం ఇస్తారు..? అనేదానిపై స్పష్టత రావడం లేదు. విండీస్‌ పర్యటనలో ఇద్దరూ విఫలమైన నేపథ్యంలో.. ఎడమచేతి వాటం బ్యాట్స్‌మెన్ కావడంతో శిఖర్‌కే ఎక్కువగా అవకాశాలున్నట్లు తెలుస్తోంది. ఇక మూడో స్థానంలో విరాట్ కోహ్లీ ఆడనుండగా.. నెం.4 కోసం మనీశ్ పాండే, శ్రేయాస్ అయ్యర్‌ మధ్య పోటీ నెలకొంది. వెస్టిండీస్‌పై వన్డేల్లో బ్యాక్ టు బ్యాక్ హాఫ్ సెంచరీలు బాదిన అయ్యర్‌కి అవకాశమివ్వాలని మాజీ క్రికెటర్లు సూచిస్తున్నారు. ఇక ఐదో స్థానంలో రిషబ్ పంత్ ఆడనున్నాడు.
Read More: భారత గడ్డపై టీ20ల్లో దక్షిణాఫ్రికా‌దే రికార్డ్
బ్యాటింగ్ ఆర్డర్‌లో ఆరో స్థానంలో హార్దిక్ పాండ్య, ఏడు‌లో కృనాల్‌ పాండ్య ఆడే సూచనలు కనిపిస్తుండగా.. స్పిన్నర్లలో సుందర్, చాహర్‌ మధ్య పోటీనెలకొంది. ఇక ఫాస్ట్ బౌలర్లు దీపక్ చాహర్, నవదీప్ షైనీ స్థానాలు దాదాపు ఖాయమవగా.. అదనపు బ్యాట్స్‌మెన్ అవసరమనుకుంటే మాత్రం.. మనీశ్ పాండేకి ఛాన్స్ దక్కనుంది. అలా వద్దు మరో బౌలర్ టీమ్‌‌లో ఉండాలని కోహ్లీ ఆశిస్తే..? ఆ స్థానం రవీంద్ర జడేజాకి దక్కనుంది. మొత్తంగా.. పిచ్‌ని పరిశీలించిన తర్వాత తుది జట్టు ఎంపిక జరగనున్న నేపథ్యంలో.. విరాట్ కోహ్లీ ఏ కాంబినేషన్‌తో బరిలోకి దిగుతాడో..? అనే ఉత్కంఠ అందరిలో నెలకొంది.